Cred în unicorni
2026-06-12 18:00 - 19:00 (Europe/Bucharest) | Teatrul Ion Creangă, Strada Piața Amzei 13, București 030167, București, Sector 3, 030167
6 ani+
Adaptat după micul, dar atât de puternicul roman scris de Michael Morpurgo, spectacolul „Cred în unicorni” aduce pe scena TIC o poveste fascinantă despre forța lecturii și lumile imaginare pe care aceasta le deschide, plecând de la emoționanta întâlnire dintre un băiețel și o bibliotecară.
„Scufundarea băiatului în povestea originară a lui Noe, felul în care realul și fantasticul se modelează reciproc, pledoaria superbă pentru salvarea cărților m-au făcut să îmi doresc să scriu un scenariu dramatic după roman. Mi-a plăcut modul în care este construită narativ această scufundare ghidată, felul în care bibliotecara – doamna Unicorn – devine, ea însăși, o figură magică, un ghid atemporal într-un tur al îndrăgostirii de cărți.” (Mihaela Michailov, autoarea adaptării scenariului)
Thomas (9 ani) ar face orice numai să nu meargă la biblioteca nou deschisă în oraș – își negociază aprig cu părinții timpul pentru hobby-uri și joacă, motivând că o bibliotecă este sinonimă cu plictiseala. Mai mult obligat decât de bunăvoie, ajunge totuși să treacă pragul acestui loc. Odată sosit aici, va avea parte de o experiență care îl va transforma fundamental. Totul se datorează unei întâlniri cu un om care, deși foarte real, pare desprins din basme, dar și cu un personaj care, deși magic, este (nu doar pare) extrem de real.
„Mi-ar plăcea ca, după ce vor vedea spectacolul, copiii să plece acasă cu sentimentul că imaginația lor contează. Să se redescopere pe ei înșiși și să recapete încredere în imaginar. Poveștile pe care le citesc, pe care le inventează sau pe care le trăiesc împreună cu alții sunt importante. Ele ne ajută să înțelegem lumea și să ne imaginăm alte lumi posibile. Și, desigur, mi-ar plăcea să plece cu gândul că unicornii există atâta vreme cât credem în ei.” (regizorul Bobi Pricop)
Favorite

Mirandolina
2026-06-12 18:30 - 19:30, 2026-06-13 11:00 - 12:00 | Opera Comică pentru Copii, Calea Giulești 16, București 060276, București, Sector 6, 060276
Mirandolina, Balet, + 3 ani, Sala Undergrant

Durata: 60 de minute
Descriere: Pregătește-te pentru o furtună de culoare și umor! Baletul „Mirandolina”, inspirat de „Hangița” lui Carlo Goldoni, vine din nou pe scena Operei Comice pentru Copii, cu povestea sa spumoasă despre dragoste și șiretenie. Trei pretendenți, fiecare mai comic și mai hotărât decât celălalt, se întrec în șiretlicuri pentru a cuceri inima fermecătoarei Mirandolina. Dar când orgoliile masculine se ciocnesc în dansuri acrobatice și gesturi grandilocvente, hangiţa noastră are propriul ei plan! Căci în jocul dragostei, când trei se luptă, adesea al patrulea câștigă… Delicatețea feminină ascunde o minte ascuțită, iar Mirandolina știe exact cum să-și joace cărțile în acest dans al seducției. Un spectacol în care tarantelele energice se împletesc cu momentele comice, iar costumele colorate și panglicile zburătoare completează perfect această sărbătoare vizuală. Vino să descoperi cine câștigă inima isteței hangițe într-un balet în care râsetele sunt la fel de multe ca și salturile, iar dragostea are propriul ei ritm nebunesc!

Favorite

Matilda
2026-06-12 18:30 - 21:00, 2026-06-13 11:00 - 13:30, 2026-06-13 17:00 - 19:30 | Opera Comică pentru Copii, Calea Giulești 16, București 060276, București, Sector 6, 060276
Matilda, Musical, +7 ani, Sala Mare

Durata: 150 de minute
Matilda, the Musical este mai mult decât o simplă poveste; este o călătorie care te va inspira să crezi în tine și să-ți cunoști potențialul,chiar dacă pare imposibil. O fetiță extraordinară, cu o inteligență sclipitoare, Matilda este o cititoare avidă, cărţile oferindu-i forţa de a-şi schimba destinul. În pofida unei familii ostile, Matilda își descoperă puterile speciale și îşi folosește imaginația și curajul pentru a depăși cu succes toate obstacolele din calea sa.

Favorite

Poveste Magică
2026-06-12 19:00 - 20:00, 2026-06-13 10:00 - 11:00 | Opera Comică pentru Copii, Calea Giulești 16, București 060276, București, Sector 6, 060276
Poveste Magica, spectacol de magie, +3 ani, Salon Mozart

Durata: 60 de minute
Descriere: Știm cu toții, copilăria este tărâmul magic al poveștilor și al posibilităților infinite. Dar adevărul este că și ca adulți avem nevoie de această magie – de acea baghetă fermecată care poate transforma realitatea, de zâne binefăcătoare și de povești în care binele triumfă. Avem nevoie de această evadare magică pentru echilibrul nostru emoțional, iar copiii înțeleg acest lucru în mod instinctiv. Prin povești și magie, ei reușesc să dea sens unei lumi pe care abia încep să o descopere, în timp ce adulții găsesc o cale sigură de a evada din stresul cotidian și din rigiditatea gândirii logice.

Favorite

Scufița Roșie - by Qfeel
2026-06-13 10:00 - 11:00 | Sala Luceafărul, Strada Ion Ghica 3, București 030167, București, Sector 3, 030167
Scufița Roșie – O aventură isteață, plină de ghicitori și curaj! 🧺🐺🎭
🗓 Data: 13 iunie 2026
⏰ Ora: 10:00
📍 Locația: Sala Luceafărul – București
🎟️ Vârsta recomandată: 2+ ani
⏳ Durată: aprox. 50 min
🎉 Trupa de Teatru Qfeel are bucuria de a vă invita la PREMIERA spectacolului „Scufița Roșie”, o adaptare savuroasă, modernă și extrem de prietenoasă cu copiii de toate vârstele! O poveste clasică reinterpretată cu mult umor, muzică și interactivitate, în care cei mici nu sunt doar spectatori, ci devin parte activă din aventură! 🎶👧🧒
🌟 În această versiune Qfeel, Scufița Roșie este o fetiță foarte isteață, care adoră ghicitorile, pune întrebările potrivite și învață să se descurce singură în situații neprevăzute. Alături de o bunică năstrușnică, jucăușă și extrem de inteligentă, Scufița are un plan bine pus la punct pentru a schimba planurile Lupului… și chiar finalul poveștii! 😄
🐺 Lupul este simpatic, cam mincinos și deloc pregătit pentru surprizele care îl așteaptă.
👩 Mama Scufiței este atentă la nevoile fetiței, îmbinând armonios responsabilitatea cu jocul, astfel încât dezvoltarea copilului să fie una echilibrată și sănătoasă.
🎉 Un spectacol interactiv!
Copiii sunt invitați să rezolve ghicitori, să răspundă la întrebări, să observe indicii și să dea sfaturi personajelor. Logica, atenția și curajul devin instrumente esențiale într-o poveste care se construiește chiar sub ochii lor! Iar la final, momentul magic poate fi imortalizat alături de personaje 📸✨
💡 Ce învață copiii din această poveste?
✅ Este bine să fii pregătit și organizat
✅ Logica și întrebările corecte te ajută să descoperi adevărul
✅ Întotdeauna te poți baza pe familie
✅ Părinții sunt întotdeauna mai puternici decât personajele negative
✅ Bunicii sunt deștepți, jucăuși și plini de resurse
✅ Cere ajutor atunci când ai nevoie – acesta va veni
🌱 Idei educative suplimentare integrate în spectacol:
✨ Curajul nu înseamnă lipsa fricii, ci să știi cum să reacționezi
✨ Nu tot ce pare prietenos este și sincer – fii atent la detalii
✨ Comunicarea clară te ajută să eviți situațiile periculoase
✨ Jocul și învățarea pot merge mână în mână
✨ Gândirea critică este o adevărată superputere
🎭 Personajele spectacolului:
👧 Scufița Roșie – isteață, curajoasă și iubitoare de ghicitori
👵 Bunica – năstrușnică, jucăușă și foarte inteligentă
🐺 Lupul – simpatic, mincinos și mereu pus pe șotii
👩 Mama – atentă, caldă și responsabilă
🎭 De ce sunt unice spectacolele Trupei de Teatru Qfeel? 🎭
🎤 INTERACTIVE – Copiii cântă, dansează, răspund și decid alături de personaje
✨ EDUCATIVE – Valorile importante sunt transmise prin joacă și poveste
🤣 DISTRACTIVE – Umor și bucurie pentru copii și părinți deopotrivă
🌈 La Qfeel, fiecare spectacol este o experiență de neuitat pentru întreaga familie. Vino să descoperi PREMIERA „Scufița Roșie”, o poveste isteață, plină de emoție, râsete și învățăminte!
🎭 Ne vedem la teatru!
📍 Ne găsești în fiecare duminică la Sala Luceafărul cu spectacole de la ora 10:00 și 12:00. Echipa Qfeel te întâmpină cu zâmbete, iar cei mici se pot juca sau desena în foaier.
Hai în poveste! 🌈👑

Favorite

Atelier de Joacă și Emoții pentru bebeluși
2026-06-13 10:00 - 11:00 | Art Safari Kinder, Strada Piața Amzei 13, București 010343, București, Sector 1, 010343, Romania
Atelierul de Joacă și Emoții aduce un concept inovator care îmbină terapia prin joc cu elemente teatrale, oferindu-le copiilor și părinților un cadru prietenos pentru a descoperi și a gestiona emoțiile. Scopul atelierului este să îi ajute pe micuți să își înțeleagă mai bine sentimentele și să învețe să le gestioneze mai eficient – totul cu sprijinul și implicarea activă a părinților.
Echipa, formată dintr-un psiholog și un actor experimentat, îi ghidează pe copii, cu empatie și blândețe, printr-o serie de exerciții care-i transpun pe cei mici în situații din care învață să iasă prin joc. Activități precum jocurile de rol, adaptate fiecărei etape de dezvoltare, îi ajută pe micuți să-și identifice emoțiile, să-și dezvolte încrederea în sine și să-și depășească fricile, într-un mediu sigur și stimulant.
Vârstă recomandată: 0-3 ani
Biletul e valabil pt bebeluș + însoțitorii părinți
Favorite

SPEAKIDS - Spontaneitate și creativitate în Public Speaking
2026-06-13 10:00 - 11:30 | SPEAKIDS, Strada Giuseppe Verdi 9, București 020257, București, Sector 2, 020257, Romania
🎤 Discurs la cameră (cel mai bun prieten) cu Florian Pristavu
Acest atelier este special conceput pentru a-i ajuta pe copii să-și exprime ideile cu claritate și încredere, să-și sincronizeze limbajul corporal cu mesajul transmis și să transforme vorbitul la cameră într-o abilitate naturală și captivantă. 📹
🗨️ Ce vom face?
👉 Vom descoperi cum să se simtă confortabil în fața obiectivului, transformând camera video într-un prieten de încredere
👉 Vom învăța tehnici de vorbire și prezentare care îi vor ajuta să-și exprime ideile clar și cu încredere
👉 Vor învăța să improvizeze și să răspundă spontan în diverse situații.
👉 Vom explora împreună cum să facem din vorbitul în fața camerei o experiență plăcută și distractivă
👉 Vor manevra camera video, astfel încât să identifice butoanele și să se familiarizeze cu termenii REC, Zoom sau Focus

🎤 Atelier de improvizație cu Alexandra Timofte Revnic
Un atelier plin de energie și creativitate. Copiii vor descoperi minunata lume a improvizației! Sub îndrumarea unui trainer pasionat, cei mici vor explora tehnici de improvizație și vor învăța să-și folosească imaginația pentru a crea povești fascinante și amuzante pe loc. Prin jocuri de improvizație și activități distractive, copiii vor exersa abilitățile de vorbire în public și vor dezvolta încrederea în sine.
🗨️ Ce vom face?
✅ Vom râde copios și vor învăța să se exprime liber
✅ Vor descoperi că scenariile lor sunt mai bune decât orice episod de desen animat
✅ Vor căpăta încredere în ei fără să-și dea seama

🎤Atelier Spontaneitate și creativitate în Public Speaking cu Andrei Dunuță
Un atelier în care copiii descoperă că a vorbi în fața altora poate fi chiar… distractiv! 😜Cu jocuri trăsnite, provocări de imaginație și multă voie bună, Andrei ⁩ îi ajută să-și găsească vocea, curajul și replicile istețe, chiar și atunci când habar n-au ce urmează! Copiii învață să fie spontani, relaxați și să se exprime cu încredere, fără frică de „Oare ce o să zic?”.
Garantează hohote de râs, creativitate debordantă și multe aplauze – chiar și pentru bâlbe! 😁

Nr.Participanți: maxim 20 copii/grupă.
Locația atelierelor: str. Giuseppe Verdi nr.9, et.3.
Investiția:
100 lei participarea la un singur Atelier sau
300 lei Abonamentul cu acces la 4 Ateliere.
Favorite

Picnic în Familie - ediția de Ziua Copilului
2026-06-13 10:00 - 19:00 | Parcul I.O.R., București 030453, București, Sector 3, 030453, Romania
SAVE THE DATE! 𝐏𝐈𝐂𝐍𝐈𝐂 𝐈̂𝐍 𝐅𝐀𝐌𝐈𝐋𝐈𝐄 – 𝐄𝐝𝐢𝐭̦𝐢𝐚 𝐝𝐞 𝐙𝐢𝐮𝐚 𝐂𝐨𝐩𝐢𝐥𝐮𝐥𝐮𝐢 Sâmbătă, 13 iunie 2026 Parcul Titan – intrarea de la Globul Pământesc
Hai să sărbătorim Ziua Copilului la cel mai mare picnic urban pentru întreaga familie, cu o zi plină de joacă, distracție și relaxare în mijlocul naturii!
Intrarea este 100% GRATUITĂ pentru copii și părinți! Trebuie doar să vă rezervați locul aici: https://bit.ly/picnic-ziua-copilului-2026
Ce te așteaptă la Picnicul în Familie? Toate ingredientele pentru o zi de neuitat, într-un singur loc! Ateliere creative & educative pentru copii Jocuri, sporturi & activități interactive pentru toată familia Momente speciale pe scenă: teatru , magie , demonstrații sportive , muzică , dansuri și animatori Concursuri & tombolă cu multe premii Relaxare la iarbă verde și multă voie bună
Programul complet va fi anunțat în curând.
Rezervă-ți locul ACUM! Înscrie-te gratuit aici https://bit.ly/picnic-ziua-copilului-2026 Dă tag prietenilor tăi și haideți împreună la cea mai frumoasă zi de picnic în familie! ___________________________________Notă de informare cu privire la prelucrarea datelor cu caracter personal: În calitate de PARTICIPANT la evenimentul Picnic în familie, organizat de SOCIAL MOMS este util să rețineți că există posibilitatea de a se face fotografii generice de tip eveniment care pot fi publicate pe pagina web a evenimentului sau pe site-urile si retelele de socializare ale partenerlor prezenti in cadrul evenimentului Picnic în familie. Cei care nu doresc să apară în astfel de imagini sunt rugați să ne anunțe în momentul participarii in cadrul evenimentului, in zona de receptie, iar noi vom lua toate măsurile necesare pentru respectarea opțiunii dvs. În conformitate cu eforturile noastre de aliniere la Regulamentul General Privind Protecția Datelor Personale ( UE 679/2016 – GDPR), ne facem datoria de a vă informa că datele cu caracter personal prelucrate cu ocazia evenimentului organizate de noi sunt obținute direct de la dvs. prin completarea Talonului de participare in cadrul tombolei. Pentru datele pe care ni le furnizați Parenting Ads are rolul de operator de date personale și ne asumăm cu responsabilitate respectarea tuturor cerințelor GDPR

Favorite

Festivalul Opera Copiilor
2026-06-13 10:00 - 20:00 | Opera Comică pentru Copii, Calea Giulești 16, București 060276, București, Sector 6, 060276
Festivalul Opera Copiilor este unul dintre evenimentele emblematice ale Operei Comice pentru Copii, fiind organizat în preajma Zilei Internaționale a Copiilor. Cu un program diversificat de spectacole, ateliere și activități interactive, scopul său este de a aduce arta mai aproape de cei mici și de a oferi o experiență educativă și distractivă deopotrivă, înainte de încheierea stagiunii și a anului școlar. Festivalul se desfășoară în perioada 22 mai – 14 iunie 2026, doar în weekenduri.
Atracții și activități
Cu ocazia celor 10 ani de Festivalul Opera Copiilor, toate atracțiile din curte au prețuri reduse! Mai jos găsești prețul aniversar.
Vino la Festivalul Opera Copiilor, să ne sărbătorim copilăria împreună!

Ce este Festivalul Opera Copiilor?

Din 2015, în perioada mai-iunie, Opera Comică pentru Copii organizează anual Festivalul Opera Copiilor, în cadrul căruia sunt programate activități în aer liber, pentru întreaga familie. Evenimentele au loc în Grădina OCC și în sălile de spectacol ale Operei Comice pentru Copii. Spectacole de gală, recitaluri inedite, lecții de muzică și expoziții impresionante sau concursuri provocatoare sunt numai câteva dintre ingredientele care transformă acest eveniment într-un spațiu dedicat exclusiv familiei și timpului de calitate petrecut împreună.

Program:

Vinerea: 16:00 – 21:00
Sâmbăta și duminica: 10:00 – 21:00
Calea Giulești, nr. 16, București.

Favorite

Ghepardul, vitezomanul savanei
2026-06-13 10:15 - 11:30 | Muzeul Național de Istorie Naturală „Grigore Antipa”, Şoseaua Pavel D. Kiseleff 1, București 011341, București, Sector 1, 011341
Muzeul Național de Istorie Naturală „Grigore Antipa” îi invită pe tinerii exploratori, cu vârste între 6 și 12 ani, pe 13 iunie 2026, între 10:15 – 11:30, la un atelier science & craft dedicat ghepardului – prădătorul sprinten al savanei!
Cu silueta sa suplă, picioarele lungi și corpul construit pentru viteză, ghepardul este considerat cel mai rapid animal terestru din lume. În doar câteva secunde, poate atinge o viteză uimitoare de peste 100 km/h, transformându-se într-un adevărat glonț cu pete în peisajul deschis al savanei africane.
Curioși? Vom explora lumea animalelor sălbatice prin povești captivante, observație atentă și activități creative, descoperind:

cum reușește ghepardul să atingă asemenea performanțe și ce adaptări îl fac unic;
ce diferențe există între el și celelalte feline mari;
ce rol joacă petele în camuflaj și cum comunică acest prădător discret;
cum pot contribui chiar și cei mici la protejarea unei specii aflate în pericol.

Atelierul include și o componentă practică, în care participanții își vor folosi imaginația și creativitatea pentru a realiza un craft simpatic inspirat de ghepard, din materiale puse la dispoziție. Fiecare copil va pleca acasă cu propria creație — o amintire personală a descoperirilor despre acest „vitezoman” al lumii animale.
Hai cu noi să descoperim de ce ghepardul este o minune a naturii și cum viteza devine o adevărată superputere în sălbăticie!
Grupa de vârstă:
Programul este destinat copiilor cu vârste cuprinse între 6 și 12 ani.
Perioada de desfășurare:
Atelierul se desfășoară sâmbătă, 13 iunie 2026, între orele 10:15 – 11:30 în sala atelier a Muzeului Antipa.
Taxa de participare:
– 75 lei/participant;
– 130 lei/doi frați;
– 190 lei/trei frați.
Înscrierea copiilor se face prin formularul https://antipa.ro/rezervari/ în limita locurilor disponibile.
După completarea formularului, veți primi un email de confirmare a rezervării locului, iar apoi veți putea achita taxa de participare prin https://antipa.bilet.ro/.
Rezervarea fermă a locului se transmite doar după achitarea taxei de participare.
Pentru formarea unei grupe, este necesar un număr de minimum 6 participanți.
Favorite

Lupul Buclucaș
2026-06-13 10:30 - 11:30 | Hanu’ lui Manuc, Str. Franceză 62-64, București 030106, București, Sector 3, 030106
A fost odată un lup care a încurcat poveștile.
Cum, nu se poate? Baaa daaa, e foarte simplu: s-a rătăcit pe străzile poveștilor. În loc să ajungă la Bunicuța, a ajuns la cei trei purceluși și era atât de derutat, încât a uitat cu desăvârșire ce să spună și ce să facă.
Și credeți că asta e tot?… Nici gând! Mai rău e că s-a făcut de râs în fața copiilor.

Aceasta este povestea lupului nostru – un spectacol-parodie cu păpuși și costume tradiționale românești, ce va încânta publicul spectator.
Actorii vor da viață personajelor: Lupul, Bunicuța, Scufița Roșie, Cei trei purceluși (păpuși), Povestitorul, Capra cu trei iezi și Iedul cel mic.
Spectacol de teatru interactiv și cu păpuși, recomandat copiilor cu vârsta de peste 4 ani.
Durata: 45 de minute
Un spectacol pus în scenă în cadrul programului cultural Caravana cu Spectacole, la Hanu’ lui Manuc – Piața Unirii, Strada Franceză 62-64, Sector 3, București.
Powered by Caravana cu Spectacole
#caravanacuspectacole

Alte mențiuni:

Pentru copiii cu vârsta de peste 1 an se achită bilet.
Se achită bilet atât pentru copii, cât și pentru părinți.
Vă rugăm să vă prezentați la locație cu 30 de minute înainte de începerea spectacolului, pentru a vă ocupa locurile preferate.

Favorite

Best of Metropolitan
2026-06-13 11:00 - 12:00 | Circul Metropolitan Bucuresti, Aleea Circului 15, București 021103, București, Sector 2, 021103
BEST OF: Un tribut artiștilor Circului Metropolitan București
În spatele fiecărei mari reușite se află o poveste, iar în spectacolul BEST OF, te invităm să descoperi poveștile inedite ale artiștilor de circ. Acești oameni simpli, care își văd de viață și de meserie fără să caute faima sau recunoașterea, sunt adevărații eroi ai zilelor noastre. Prin talentul lor și pasiunea pentru ceea ce fac, ei reușesc să încânte publicul și să ne inspire cu fiecare număr. Spectacolul BEST OF este o oportunitate unică de a aplauda aceste personaje extraordinare, de a le recunoaște munca și dedicarea într-o lume a circului care le este atât de dragă.
AUDIENȚĂ GENERALĂ
Durata spectacol 90 minute(spectacolul are și pauză de 15 minute)
Copiii în vârstă de până la 2 ani beneficiază de gratuitate la intrare, dar fără loc asigurat în sala de spectacol(copiii vor fi ținuți în brațe de către părinți).
Favorite

Capra cu trei iezi - Teatru interactiv pentru copii
2026-06-13 11:00 - 12:00 | Restaurant LA MAMA Clubul Țăranului Român, Strada Monetăriei 3, București 011216, București, Sector 1, 011216
A fost odată ca niciodată, că dacă n-ar fi fost nu s-ar fi povestit….o capră care avea trei iezi: cel mare, cel mijlociu și cel mic.

Care de care mai frumușel și mai năzdravan din fire….ca toți iezii. Da se pare ca iedul cel mic era cel mai ascultător și capra tare mândră mai era de el…Toate bune și frumoase, numai că pe vremea aceea trăia și un lup flămând, ce tot dădea târcoale pe lângă casa caprei….să-i mănânce iezișorii. Dar într-o zi caând capra a plecat după: “Frunze-buze….Mălăieși în călcăieși ….știți dumneavoastră cei care ați citit povestea….iaca și lupul….bate la ușa iezisorilor…Apoi…dacă i-o fi mâncat sau nu, nănaşul lup pe iezișorii cei năzdrăvani….
Vă poftim să aflați ce și cum s-o gătat povestea noastră.
Actorii vor da viață personajelor: Ion Creangă, Capra, cei trei iezi, Lupul.
Spectacol de teatru recomandat copiilor cu vârsta de peste 3 ani. Durata: 45 de minute
Un spectacol pus in scenă in cadrul programului cultural Caravana cu Spectacole la Clubul Țăranului – La Mama – Intrarea Monetariei nr. 3, Muzeul Tăranului Român

Powered by Caravana cu Spectacole
#caravanacuspectacoleAlte mențiuni:

Prețul unui bilet este pentru întreaga masă și include numărul de locuri aferent.

Se achită locuri la mese atât pentru părinți cât și pentru copiii cu vârsta de peste 1 an.

Favorite

Scufița Roșie
2026-06-13 11:00 - 12:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
Cine nu știe povestea Scufiței Roșii? Nu există generație de la Frații Grimm sau Charles Perrault încoace care să nu fi urmărit aventurile unei fetițe cu scufiță, trimisă de mama ei, prin pădure, să-i ducă de mâncare bunicii ei. Nu există copil care să asculte de sfatul părinților și să nu facă cum îi taie capul. Deci, ce ar putea aduce nou versiunea lui Felix Alexa? Povestea clasică este spusă, însă, cu mijloacele specifice teatrului de animație (păpuși de diferite tipuri, o scenografie spectaculoasă, muzică ritmată, actori mânuitori talentați, un text coerent). S-ar putea să descoperiți că lupul nu este chiar atât de fioros, că pădurea este fermecată, că bunicile sunt întotdeauna bune și îngăduitoare! Că trebuie să prețuim sfaturile celor mari! Că poveștile sunt pentru copii de la 3 la 90 de ani!
În timpul spectacolului se folosesc gheață carbonică și mașina de fum.
Favorite

Hainele cele noi ale împăratului
2026-06-13 11:00 - 12:00 | Teatrul Ion Creangă, Strada Piața Amzei 13, București 030167, București, Sector 3, 030167
3-6 ani
Luminăția Sa, măritul Împărat prea bine îmbrăcat și foarte lăudat are tot timpul nevoie de aplauze și complimente. Lui nu-i pasă de regat; toată ziua visează țesături fine și broderii de calitate, de fiecare dată unele mai noi și mai grozave. Dar când supușii săi ajung la capătul puterilor și al răbdării, împăratului i se pregătește o surpriză.
„Ne-am obișnuit într-atât cu ‹‹goliciunea›› așa-zișilor împărați cărora le cedăm responsabilitatea de a ne conduce, încât am ajuns sa îi tolerăm astfel. Compensăm căutând, la rândul nostru, imaginea unei perfecțiuni iluzorii menită să ascundă lipsurile noastre. Spectacolul propune ca Împăratul să fie confruntat și pune la dispoziția copiilor un final deschis, aceștia putând decide astfel soarta acestuia.” (Ioana Petre, regizor)
Favorite

Atelier de Design Interior : Camera mea de Poveste
2026-06-13 11:30 - 12:30 | Opera Comică pentru Copii, Calea Giulești 16, București 060276, București, Sector 6, 060276
Camera mea de poveste este un atelier creativ și aplicat, conceput pentru a dezvolta creativitatea, gândirea logică și capacitatea de organizare a copiilor. În cadrul atelierului, copiii sunt invitați să își imagineze propria cameră ca pe un spațiu care spune o poveste despre ei. Pornind de la idei, preferințe și lucruri care le plac, cei mici învață cum să transforme gândurile în alegeri concrete de design, pe înțelesul lor.Pe parcursul atelierului, copiii vor descoperi: ce este un moodboard și cum îi ajută să își exprime ideile și personalitatea, cum să aleagă un stil și o atmosferă potrivite: cum vrem să ne simțim în camera noastră, reguli simple de amplasare a mobilierului, explicate clar: funcționalitate, circulație, confort, reguli simple de amplasare a mobilierului, explicate clar: funcționalitate, circulație, confort, relația dintre piesele principale de mobilier (pat, birou, dulap) și spațiile libere. Activitate practică: Fiecare copil creează „Camera mea de poveste” – un moodboard personal și o planșă de organizare a camerei, care reflectă personalitatea și nevoile sale.
Favorite

Peter Pan - by Qfeel
2026-06-13 12:00 - 13:00 | Sala Luceafărul, Strada Ion Ghica 3, București 030167, București, Sector 3, 030167
🧚‍♂️ Peter Pan – Teatru interactiv pentru copii
📆Data: 13 iunie 2026
⏰Ora: 12:00
📍Locația: sala Luceafarul
🎟️ Vârsta recomandată: 2+ ani
⏳ Durată: aprox. 60 min
Peter Pan îi invită pe copii într-o aventură captivantă în Țara de Nicăieri. Aici vor întâlni personaje fermecătoare și vor învăța lecții importante despre prietenie, curaj și adevăr. Spectacolul combină povestea clasică cu situații interactive, cântece originale și momente distractive pentru toată familia.
Personajele care dau viață poveștii:
🧒 Peter Pan – un băiețel simpatic și plin de energie
👧 Wendy – fetița fermecată de lumea magică a lui Peter Pan
🧚‍♀️ Clopoțica – o fetiță zglobie și uneori obraznică
🌸 Floarea – are darul de a simți dacă un om este bun sau rău
🪝 Căpitanul Hook – încearcă să fie rău, dar nu prea ii iese
🤪 Smee – ajutorul său devotat, plin de idei năstrușnice
🧑‍🎤 Băiatul pierdut 1 – curios, el învață cât de important este să spună adevărul.
🧑‍🎤 Băiatul pierdut 2 – mereu curios, descoperă că a fost manipulat și învață să gândească singur.
💡Ce vor învăța copiii din spectacol:
✅ Să gândească înainte de a face ceva nepotrivit și să înțeleagă că fiecare alegere are consecințe.
✅ Să privească dincolo de aparențe și să descopere că lucrurile nu sunt întotdeauna așa cum par la prima vedere.
✅ Să creadă în puterea adevărului și să învețe că fiecare situație poate fi schimbată dacă alegi să fii onest.
✅ Să știe că există întotdeauna soluții, chiar și atunci când lucrurile par complicate.
✅ Să descopere că prietenia adevărată se clădește pe sinceritate, respect și grijă pentru ceilalți.
Regia: Gabriel Gheorghiu & George Posea
🎭De ce sunt unice spectacolele Trupei de Teatru Qfeel? 🎭
🎤 INTERACTIVE
La fiecare pas, copiii vor deveni parte din poveste. Nu doar că vor urmări cu atenție spectacolul, dar vor dansa, vor cânta și se vor juca alături de personaje! 🎶👯‍♂️
✨ EDUCATIVE
Cei mici vor învăța despre prietenie, curaj, siguranță și, mai ales, despre cum istețimea poate înfrunta orice pericol. Totul într-un mod jucăuș și captivant, care rămâne în mintea celor mici mult timp după încheierea spectacolului.
🥰 DISTRACTIVE
Ce face spectacolele Qfeel cu adevărat speciale este abilitatea noastră de a crea momente de neuitat pentru toți spectatorii, indiferent de vârstă! Replicile spumoase și momentele pline de umor sunt pe placul celor mici, dar și al celor mari!
🌈 La Qfeel, fiecare spectacol este o experiență de neuitat, o aventură de învățare și un moment de distracție pură pentru întreaga familie. Vino alături de noi și lasă-te purtat într-o lume de joacă, râsete și învățăminte!🌈
🎭Ne vedem la teatru!
Verifică programul următoarelor spectacole din București – ambilet.ro/qfeel și din toată țara – ambilet.ro/trupa-qfeel
Dragă părinte, intră în comunitatea de Spectatori Qfeel și vei avea parte de materiale educative, acces la oferte speciale, informații despre proiectele în desfășurare și Surprize.
Te așteptăm și aici: https://chat.whatsapp.com/G0YR1P6EkLaEj7cjZGEXXR?mode=gi_t
Ne găsești în fiecare duminică la Sala Luceafărul, chiar în centrul capitalei, cu spectacole de la ora 10:00 și de la 12:00.
În foaier veți fi întâmpinați cu bucurie de echipa Qfeel, iar copii au parte de surprize, interacțiune cu personaje Qfeel și ateliere de creație.
🎭 Vă așteptăm la teatru! 💛

Favorite

Atelier: Coregrafie și Mișcare Scenică
2026-06-13 12:00 - 13:00 | Opera Comică pentru Copii, Calea Giulești 16, București 060276, București, Sector 6, 060276
Acest mini-modul îi invită pe copii să descopere lumea mișcării și a expresiei corporale prin joc, imaginație și activități creative adaptate vârstei lor. Într-un mediu relaxat și dinamic, participanții vor explora diferite tipuri de mișcare, ritm și coordonare, învățând să își folosească corpul ca mijloc de exprimare și comunicare.
Prin exerciții interactive, jocuri de grup și activități inspirate din dans și improvizație, copiii vor experimenta mișcări variate, vor lucra în echipă și își vor dezvolta atenția, spontaneitatea și încrederea în sine. Accentul nu este pus pe performanță sau tehnică rigidă, ci pe libertatea de explorare, creativitate și bucuria de a participa activ.
Pe parcursul atelierului, fiecare copil contribuie cu idei și gesturi proprii, iar la final participanții vor construi împreună o scurtă coregrafie care reflectă energia și creativitatea grupului. Atelierul devine astfel o experiență colaborativă și expresivă, în care mișcarea, jocul și imaginația se îmbină într-un mod natural și captivant.
Favorite

Atelier: Micul explorator al banilor
2026-06-13 12:30 - 13:30 | Opera Comică pentru Copii, Calea Giulești 16, București 060276, București, Sector 6, 060276
Acest atelier îi introduce pe copii, într-un mod accesibil și distractiv, în lumea banilor și a alegerilor financiare inteligente. Prin jocuri interactive, povești, provocări practice și activități adaptate vârstei lor, participanții vor descoperi cum funcționează banii, de ce este important să economisim și cum putem lua decizii responsabile atunci când cumpărăm ceva.
Folosind exemple din viața de zi cu zi și situații pe care copiii le întâlnesc frecvent, atelierul transformă noțiunile financiare într-o experiență practică și ușor de înțeles. Cei mici vor învăța diferența dintre dorințe și nevoi, cum să își organizeze un buget simplu și cum să gândească mai atent înainte de a cheltui bani.
Activitățile sunt construite astfel încât învățarea să se facă natural, prin implicare și joacă, nu prin teorie rigidă. În același timp, atelierul dezvoltă gândirea logică, responsabilitatea și capacitatea de a lua decizii, oferindu-le copiilor instrumente utile pentru viața de zi cu zi. O experiență educativă și dinamică, în care economia și organizarea financiară devin teme prietenoase, clare și captivante pentru cei mici.
Favorite

Atelier: Micii Ingineri
2026-06-13 13:00 - 14:00, 2026-06-13 14:00 - 15:00 | Opera Comică pentru Copii, Calea Giulești 16, București 060276, București, Sector 6, 060276
Atelierul deschide copiilor poarta către fascinanta lume a ingineriei, transformând conceptele tehnice și noțiunile de fizică într-o experiență practică, interactivă și ușor de înțeles. Folosind piese LEGO și mecanisme construite pas cu pas, participanții vor descoperi cum funcționează roțile dințate, pârghiile, sistemele de transmisie și alte principii esențiale care stau la baza invențiilor și tehnologiilor din viața de zi cu zi.
Prin construcție, testare și experimentare, copiii învață să observe relația dintre cauză și efect, să gândească logic și să găsească soluții creative pentru provocările întâlnite. Atelierul combină joaca și curiozitatea naturală cu elemente reale de fizică și inginerie, oferindu-le participanților ocazia să înțeleagă practic cum se pun lucrurile în mișcare și de ce anumite mecanisme funcționează într-un anumit mod.
Fiecare activitate stimulează atenția, răbdarea și spiritul de echipă, în timp ce procesul de construire îi ajută pe copii să își dezvolte coordonarea, gândirea tehnică și încrederea în propriile idei. Într-un mediu dinamic și creativ, cei mici descoperă că ingineria nu este ceva abstract sau complicat, ci un univers accesibil, captivant și plin de posibilități.
Favorite

Atelier: Club de actorie
2026-06-13 13:00 - 15:00 | Opera Comică pentru Copii, Calea Giulești 16, București 060276, București, Sector 6, 060276
Acest atelier transformă lectura într-o experiență activă și captivantă, în care poveștile prind viață prin actorie, joc de rol și improvizație. Copiii nu doar citesc, ci explorează universul personajelor, recreează situații și descoperă emoțiile și conflictele ascunse în spatele fiecărei povești, folosindu-și imaginația și creativitatea într-un mod liber și natural.
Prin exerciții teatrale, activități de grup și momente de improvizație, participanții sunt încurajați să interpreteze personaje, să construiască dialoguri și să își exprime propriile idei și perspective. Atelierul îi ajută să își dezvolte expresivitatea, atenția și capacitatea de comunicare, într-un cadru relaxat și interactiv, în care accentul cade pe explorare și participare activă.
Lectura devine astfel mai mult decât o activitate individuală — devine o experiență colectivă, plină de joc, emoție și creativitate. Prin contactul direct cu poveștile și personajele, copiii își dezvoltă imaginația, spontaneitatea și încrederea în sine, descoperind că literatura poate fi trăită, interpretată și reinventată prin propriile idei și emoții.
Favorite

Atelier: Do you speak allergy?
2026-06-13 13:00 - 15:00 | Cuibul de Ateliere, Str. Sfânta Agnes 194, 077160 Popești-Leordeni, București, Popești-Leordeni, 077160, Romania
Ai un copil alergic? Ai obosit? Ai nevoie de o vorbă bună?
Hai să ne vedem Sâmbătă pe 13 Iunie, de la 13:00 în Cuibul de Ateliere la o întâlnire între părinții de copii alergici.
Și Lucia (@lucius_gatus ) și eu (@sorana_vardianu ) suntem mame de copii cu alergii și știm prea bine cum e să ai senzația de “prea mult”, “prea de tot” sau….”încotro acum”?
Ne-am fi dorit ca atunci când ne era cel mai greu să fi avut cu cine să vorbim sau să ne spunem oful fără prejudecăți, așa că ne-am unit gândurile și am ales să facem lunar o întâlnire cu alți părinți de copii alergici.
Dacă ești interesat și vrei să vii alături de noi, scrie-ne un mesaj aici sau pe Whatsapp la numărul 0723.067.497.
PS: în cadrul întâlnirilor, nu oferim sfaturi sau indicații medicale, ne axăm pe partea de părinte copleșit, care are nevoie de sprijin și ne susținem reciproc în amestecul de emoții prin care trecem cu toții.

Favorite

Atelier de arhitectură
2026-06-13 16:00 - 17:00 | WhizKidz Hub, Strada Grădinarilor 14, București 031512, București, Sector 3, 031512
10% reducere dacă spui #stiudelasorina

Cum ar arăta orașul visurilor tale?
La acest atelier, copiii devin mici arhitecți și își creează propriul oraș, folosindu-și imaginația, creativitatea și gândirea spațială.

Prin joacă și construcție, vor descoperi cum prind viață clădirile, străzile și spațiile urbane și cum pot transforma ideile lor în proiecte reale.

Activitatea este susținută de un arhitect cu experiență în lucrul cu copiii, într-un mod interactiv și pe înțelesul lor.
Materiale incluse
Data: sâmbătă, 13 iunie
Ora: 16:00
Taxă: 100 RON
Un atelier creativ, unde joaca întâlnește gândirea și imaginația
Rezervă locul copilului tău prin completarea formularului: https://whizkidz.ro/contact

Favorite

Noi suntem supereroii noștri!
2026-06-13 17:00 - 18:00 | Sala Dalles, Bulevardul Nicolae Bălcescu 18, București 010052, București, Sector 1, 010052
„Noi suntem supereroii noștri!” – un spectacol de teatru pentru întreaga familie despre puterea din noi | București

„Noi suntem supereroii noștri” este o experiență educativă, dezvoltată sub supervizare psihologică. Spectacolul îmbină armonios muzica, teatrul și efectele vizuale pentru a crea un univers creativ. Copiii vor învăța să-și înfrunte frica și vor descoperi că adevărații eroi sunt cei care își descoperă puterile interioare. Spectacolul este recomandat familiilor cu copii cu vârste între 4 și 10 ani.
Cu mult timp în urmă, lumea era plină de minuni. Pe atunci, oamenii trăiau cu inima deschisă, și cu mult respect față de frumusețea din jurul lor. Pe măsură ce timpul a trecut, toate acestea au început să dispară. Lumea a devenit un loc mai puțin miraculos – sau cel puțin așa pare. Astăzi, minunile au găsit o nouă casă – în sufletele noastre. Fiecare dintre noi are o superputere unică. De ceva timp, însă, ele sunt ținute captive de Lordul umbrelor, așa că Tzitzi și Poc pornesc în călătorie pentru a le elibera.
🎫 Bilet: valabil pentru o singură persoană (copil sau adult)
ℹ️ Detalii eveniment
⏱️ Durată spectacol: 1 oră
🚪 Accesul în sală: cu 15 minute înainte de începerea spectacolului
👨‍👩‍👧‍👦 Acces minori: permis doar însoțiți de un adult
📸 Înregistrări: Pe durata evenimentului se vor realiza înregistrări audio și video. Prin participarea la eveniment, sunteți de acord cu cedarea drepturilor de imagine pentru aceste materiale.

Favorite

Albă ca Zăpada
2026-06-13 18:00 - 19:00 | Teatrul Ion Creangă, Strada Piața Amzei 13, București 030167, București, Sector 3, 030167
4 ani+
O poveste veche de când timpul, o mamă vitregă, care de data aceasta este și Împărăteasă, se simte amenințată de fiica sa mai tânără, mai frumoasă și mult mai apreciată de către supuși. Influențată de sfetnicii care nu sunt atât de loiali pe cât îi bănuiește, din poziția sa de putere, decide să elimine orice amenințare. O decizie extrem de drastică, dar dacă nu aparține în întregime Împărătesei? Când cineva este stăpânit de temeri, sunt de ajuns câteva cuvinte spuse la momentul potrivit pentru ca deciziile să nu îi mai aparțină în totalitate.
Albă ca zăpada se află într-o situație ce pare fără ieșire. Teroarea, pe care mama sa vitregă o folosește pentru a-și controla împărăția, o înconjoară. Cu toate acestea, lumina speranței va răzbate întotdeauna, chiar și în cele mai neașteptate conjuncturi. Vânătorul imperial a primit cruda sarcină de a o face pierdută pe Albă ca zăpada, dar inima lui nu a fost pătată de malițiozitatea Împărătesei.
Singură, departe de cei pe care îi cunoaște, în mijlocul unei păduri, prințesa se vede nevoită să își ia destinul în mâinile proprii. Salvarea, însă, va veni de unde, probabil, nici nu se așteaptă, și anume din partea unor pitici muncitori, al căror trai de zi cu zi nu a fost atins de veninul Împărătesei. Din păcate, Albă ca zăpada resimte numai o iluzie a siguranței, pentru că mama vitregă îi urmărește fiecare pas cu ajutorul unei oglinzi magice, cu care va unelti pentru a-și duce la îndeplinire planul malefic.
Favorite
